През юли 1916 година, след като е повишен в командир на Почетния легион, е назначен за командващ френския контингент на Солунския фронт под общото командване на генерал Морис Сарай. Кордоние командва лявото крило на съглашенските войски по време на Битолското настъпление през есента и се сражава при Острово, Лерин, Арменово и Кенали. След остър конфликт със Сарай, Кордоние е отзован във Франция, точно преди падането на Битоля в съглашенски ръце, за което той има важен принос.